กรมการแพทย์ เตือน จิบน้ำขมิ้นชันป้องกันมะเร็ง เป็นข่าวปลอม
สถาบันมะเร็งแห่งชาติ แจ้งเตือนข่าวปลอม จิบน้ำขมิ้นชันป้องกันมะเร็ง พร้อมเผยยังไม่มีหลักฐานงานวิจัยทางคลินิกที่ยืนยันแน่ชัด ว่าน้ำขมิ้นชันช่วยป้องกันมะเร็งจากกรณี ตามที่มีข่าวปรากฏตามสื่อต่างๆ เกี่ยวกับประเด็น จิบน้ำขมิ้นชันป้องกันมะเร็ง นั้น กรมการแพทย์ โดย สถาบันมะเร็งแห่งชาติ ได้ตรวจสอบข้อมูลวิชาการพบข้อเท็จจริง คือ ยังไม่มีหลักฐานงานวิจัยทางคลินิกที่ยืนยันแน่ชัดว่าน้ำขมิ้นชันช่วยป้องกันมะเร็งล่าสุด นายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า ขมิ้นชัน (Curcuma longa L.) เป็นพืชสมุนไพรนิยมใช้เป็นเครื่องเทศสำหรับแต่งรสและสีผสมอาหาร ขมิ้นชันมีสารเคอร์คูมิน (Curcumin) ซึ่งเป็นสารต้านอนุมูลอิสระ มีฤทธิ์ต้านการอักเสบและอาจมีส่วนช่วยในการยับยั้งการเจริญเติบโตของเซลล์มะเร็ง เช่น มะเร็งเต้านม มะเร็งลำไส้ มะเร็งกระเพาะอาหาร และมะเร็งผิวหนังสำหรับผลการศึกษานี้ เป็นเพียงผลวิจัยในระดับเซลล์และสัตว์ทดลอง อย่างไรก็ตามยังไม่มีรายงานวิจัยที่ทางคลินิกที่ยืนยันแน่ชัดว่าสารนี้ช่วยป้องกันหรือรักษามะเร็งนอกจากนี้ การดื่มน้ำขมิ้นชันอย่างเดียวไม่เพียงพอต่อการป้องกันมะเร็ง หากประชาชนยังคงมีพฤติกรรมเสี่ยง เช่น สูบบุหรี่ ดื่มสุรา หรือรับประทานอาหารที่อาจปนเปื้อนสารก่อมะเร็งทางด้าน นายแพทย์จินดา โรจนเมธินทร์ ผู้อำนวยการสถาบันมะเร็งแห่งชาติ กล่าวเสริมว่า ปัจจุบันผลิตภัณฑ์ขมิ้นชันมีหลายรูปแบบ เช่น เหง้าสด เหง้าแห้ง ผง แคปซูล ยาเม็ด ยาทาผิวหนัง และเครื่องดื่มชาขมิ้นชัน แม้ว่าจะเป็นพืชสมุนไพรที่มีประโยชน์ แต่ไม่ควรรับประทานมากเกินไป เพราะอาจส่งผลข้างเคียงต่อสุขภาพ โดยเฉพาะผู้ป่วยโรคมะเร็งควรปรึกษาและขอคำแนะนำจากแพทย์ก่อนรับประทาน.
สถาบันมะเร็งแห่งชาติ แจ้งเตือนข่าวปลอม จิบน้ำขมิ้นชันป้องกันมะเร็ง พร้อมเผยยังไม่มีหลักฐานงานวิจัยทางคลินิกที่ยืนยันแน่ชัด ว่าน้ำขมิ้นชันช่วยป้องกันมะเร็ง
จิบน้ำขมิ้นชันป้องกันมะเร็ง,น้ำขมิ้นชัน,มะเร็ง,กรมการแพทย์,สถาบันมะเร็งแห่งชาติ